মানসিক ভারসাম্যহীন মহিলাকে পোস্টে বেঁধে মারধরের অভিযোগ

গোসাবা: মানসিক ভারসাম্যহীন এক মহিলাকে (Beating Mentally Unstable Women) ইলেকট্রিক পোস্টে বেঁধে বেধড়ক মারধরের অভিযোগ গোসাবায় (Gosaba)। গোসাবা থানার অন্তর্গত ৪ নম্বর কচুখালি গ্রামে এই নৃশংস ঘটনাটি ঘটেছে। ছেলেধরা সন্দেহে রবিবার বিকেলে বছর পঞ্চাশের ওই  মহিলাকে ধরে গ্রামবাসীরা ইলেকট্রিক পোস্টে বেঁধে চলে মারধর করে বলে অভিযোগ। আরও অভিযোগ গোসাবা থানার সিভিক ভলেন্টিয়ারদের কয়েকজন সেখানে দাঁড়িয়ে দাঁড়িয়ে এই অত্যাচার দেখলেও তাঁকে উদ্ধার করার কোন উদ্যোগ নেয়নি।

দীর্ঘক্ষণ মারধরের ঘটনায় অসুস্থ হয়ে পড়েন ওই মহিলা। খবর পেয়ে গোসাবার বেলতলি ক্যাম্পের এক পুলিশকর্মী ঘটনাস্থলে গিয়ে ওই মহিলাকে উদ্ধার করে স্থানীয় একটা নার্সিংহোমে ভর্তি করেন। এই ঘটনায় নিন্দার ঝড় সব মহলে। দোষীদের শাস্তির দাবি করছেন সকলেই।

আরও পড়ুন: ফের ব্যাহত মেট্রোর পরিষেবা

গুজবের  বশবর্তী হয়ে এই ধরনের ঘটনা বলেও দাবি তাঁদের। এই অত্যাচারের ভিডিও মঙ্গলবার থেকে ভাইরাল হয়েছে। ভিডিও প্রকাশ্যে আসতেই নড়েচড়ে বসে গোসাবা থানার পুলিশ। এই ঘটনায় অভিযুক্ত থাকার অপরাধে শত্রুঘ্ন সিং ও ঠাকুরপদ মাঝি নামে দুই ব্যক্তিকে গ্রেফতার করেছে পুলিশ। ধৃতদের বুধবার আলিপুর আদালতে তোলা হয়।